Mandoryn Nege | LekkeSlaap
Mandoryn Nege: Hooffoto's
Bly 4 nagte en betaal slegs vir 3 vir verblyf wat 4 nagte of langer is. Geldig vanaf 18 Jan 2021 tot 25 Feb 2021.
Adres: Port Owen-rylaan 34B, Port Owen, Velddrif, 7365, Wes-Kaap
Vanaf R2 800 R2 100 per nag (vir 8 persone)
Mandoryn Nege is 'n volledig toegeruste selfsorgvakansiehuis teen die kanaal in Port Owen. Hierdie luukse eiendom is aan die rustige, pragtige Weskus geleë waar jy kan ontspan en die son dophou soos hy wegsink agter die kanaal. Van hier af kan jy ook asemrowende sonsopkomste sien wat die begin van nog 'n prettige dag merk.
Die eenheid het asemrowende waterfront-uitsigte vanuit 3 van die 4 slaapkamers. Daar is 'n vermaak-area met 'n oopplan-kombuis, -leefarea en -eetarea asook 'n tafeltennistafel en binnebraai. Vir diegene wat buite wil braai, is daar 'n draagbare braai wat op die stoep opgestel kan word. Die opvoudeure wat na die kanaal front, kan heeltemal oopgemaak word en dit skep die illusie van in die buitelug kuier terwyl jy in der waarheid in die vermaak-area sit.
Die Weskus is bekend vir sy uitstekende bootvaart-, ski-, kano- en "paddling"-geleenthede. Port Owen is een van die mees besoekte voëlkykplekke in die wêreld. Die dorpie het 'n paar goeie restaurante en ander klein dorpies in die omgewing sluit in: Paternoster, St Helenabaai en Tietiesbaai.
Die Weskus is ook bekend vir sy verskeidenheid watersportsoorte, soos snorkel, duik, bootvaarte, ski, kano, kajak, seil, seilplankry, vlieërbranderry en diepseevisvang. Port Owen en Admiral Eiland is beroemd onder seiljag-entoesiaste die wêreld oor. Daar is 'n paar plekke waar jy jou voet oor die drumpel steek en op 'n seiljag trap. Binne etlike minute kan jy dan seil op die kristalhelder Atlantiese Oseaan of selfs binneland toe. Die baai, waarin die Bergrivier vloei, is bekend as een van die rustigste en veiligste plekke aan die stormagtige Atlantiese kus hier aan die suidelike deel van Afrika. Die rivier gee toegang tot die kanaal met die huis wat reg aan die oewer pronk. Daar is 'n kaai wat die huis direkte toegang tot die water gee, waar jy 'n boot veilig kan vasmeer. Dit maak die plekkie aanloklik vir boot-entoesiaste.
Die laer area van die Bergrivier het bekend geword as die "hotspot" vir skaars watertrappers. Daar is min ander areas in die land waar soveel skaars watervoëlsoorte gesien kan word. Onlangse skaars spesies sluit in: kleinbloureier, hudsonbaaigriet, witkruisvleivalk en kleingeelpootruiter.
'n Bespreking by Mandoryn Nege sluit in:
4.3 uit 5van 20 resensies vir Mandoryn Nege
Gaste dink Mandoryn Nege het 'n uitstekende ligging
https://travelground.imgix.net/AAEAAQAAAAAAAAAAAAAAJDc5OWE0MmUyLWViMGMtNDIxNi04MmNmLTlkMzExMjcyOTQ3NQ?w=1440&h=960&fit=crop&auto=format was R2 800, nou Vanaf R2 100 per nag (vir 8 persone) 20 5 1 5 34B Port Owen Drive Port Owen 7365 Wes-Kaap 086 999 0018 14:00-19:00 10:00 -32.7857015 18.153741